Register.com

**Register.com** ամերիկյան դոմենային անունների գրանցող ընկերություն, հիմնադրվել է 1994 թվականին։

## Պատմություն
Ընկերությունը հիմնադրվել է 1994 թվականին որպես Forman Interactive Corp, հիմադրել են Փիթեր և Ռիչարդ Ֆորման եղբայրները և նրանց աներորդին՝ Դեն Բ. Լևինը՝ որպես կայքերի ստեղծման ծրագրաշարի մատակարար։ 1999 թվականին ընկերությունը պաշտոնապես փոխել է իր անվանումը Register.com-ի։

1999 թվականի ապրիլի 21-ին ICANN-ը ընտրվել է մրցակցային Shared Registry System-ի առաջին հինգ փորձնական գրանցողներից մեկը։ Հունիսի 7-ին ընկերությունը սկսել է գործունեությունը այս անվան տակ՝ որպես վճարովի գրանցող .com, .net և .org դոմեններում, և շուտով դարջել է հինգ փորձարկվող գրանցողներից առաջինը,  որը սկսել է օնլայն գործունեություն։ Սկզբում այն ​​օրական վաճառում էր 3000-ից 4000 դոմենային անուն։

2000 թվականի մարտին, dot-com պղպնջակի գագաթնակետին, ընկերությունը դարձել է հանրային ընկերություն՝ իրականացնելով նախնական հրապարակային առաջարկ։ Բաժնետոմսի գինը հասել է իր գագաթնակետին՝ մեկ բաժնետոմսի համար 116 դոլար, իսկ մեկ տարի անց բաժնետոմսը վաճառվել է 5 դոլարով։

2000 թվականի սեպտեմբերին ընկերությունը ձեռք է բերել Afternic.com-ը 48.6 միլիոն դոլարով՝ կանխիկ և բաժնետոմսերով։

2003 թվականին Ռիչարդ Դ. Ֆորմանը հրաժարական է տվել նախագահի և գլխավոր գործադիր տնօրենի պաշտոններից։

I2005 թվականի նոյեմբերին Register.com-ը ձեռք է բերել Vector Capital-ը՝ 200 միլիոն դոլարով։

2005 թվականին այն դարձել է առաջին առցանց ծառայություններ մատուցող ընկերությունը, որը ստացել է J.D. Power Call Center հավաստագիր։ Register.com-ը կրկին արժանացել է այս ճանաչմանը 2006, 2007, 2008 և 2009 թվականներին։

Vector Capital ընկերությունը որպես ժամանակավոր գործադիր տնօրեն (CEO) նշանակել է Դեյվիդ Մուրին, ով Sonostar մասնավոր ներդրումային ընկերության հիմնական ղեկավարներից էր։

2006 թվականի նոյեմբերին Լարի Քուչերը միացել է Register.com-ին որպես գլխավոր գործադիր տնօրեն։ Քուչերը Register.com է եկել Dun & Bradstreet-ից, որտեղ նա աշխատել էր որպես ավագ փոխնախագահ և Small Business Group-ի գլխավոր տնօրեն։

2010 թվականի հունիսին Web.com-ը ձեռք է բերել ընկերությունը 135 միլիոն դոլարով։ 2018 թվականի հունիսին Web.com-ը ձեռք է բերել Siris Capital Group-ը։ 2021 թվականի փետրվարին Siris-ը և Clearlake Capital Group-ը միավորել են Web.com-ը Clearlake-ի Endurance International Group-ի հետ՝ ստեղծելով նոր ընկերություն՝ Newfold Digital: Այս միավորման արդյունքում Register.com-ը դարփել է Newfold Digital-ի պորտֆելի ապրանքանիշերից մեկը։

2025 թվականի հունիսին Register.com-ը հայտարարել է, որ միավորվելու է Network Solutions-ի հետ։ Ինտեգրման շրջանակներում Register.com ապրանքանիշը միավորվել է Network Solutions-ին, իսկ հաճախորդների հաշիվները նախատեսվել է տեղափոխել Network Solutions հարթակ։

## Հակասություններ և սպառողական խնդիրներ
2009 թվականի ապրիլի 1-ին Register.com կայքը ենթարկվել է խոշոր DDoS հարձակման, որի հետևանքով հազարավոր կայքեր անջատվել են։ Հաճախորդները 3 օր չէին կարողանում մուտք գործել կայք կամ էլեկտրոնային նամակներ ստանալ։

2010 թվականի հունվարին չինական Baidu որոնողական համակարգը դատի է տվել Register.com կայքին կոպիտ անփութության համար, այն բանից հետո, երբ մի աշխատակից, իբր, թույլ է տվել երրորդ կողմին մուտք գործել Baidu-ի հաշիվ, չնայած նրանք չէին անցել դոմինային անվտանգության ստուգումը, ինչը թույլ է տվել Իրանի կիբերբանակին գրավել Baidu կայքը։

## Տես Նաև
* *[[Register.com v. Verio]]*

## Ծանոթագրություններ

## Արտաքին հղումներ
* 

Կատեգորիա:1994
Կատեգորիա:Բիզնես
Կատեգորիա:Ընկերություններ
Կատեգորիա:Կազմակերպություններ